ડોલરના મુકાબલે રૃપિયો જાણે ક્ષય થયો હોય તેમ રોજે રોજ ક્ષીણ થઈ રહ્યો છે. આજે રૃપિયાએ ફરી એક વખત ડોલરની સામે ગગડી ગયો છે. શરૃઆતના ટ્રેડિંગમાં જ રૃપિયો ૭ર.૯૧ પ્રતિ ડોલર સુધી ગગડી ગયો હતો. જે અત્યાર સુધીનું સૌથી નિચલુ સ્તર છે. આજે પ્રારંભે રૃપિયો રર પૈસા જેટલો તૂટ્યો હતો. જે રીતે રૃપિયો ગગવડી રહ્યો છે તે જોતા મોંઘવારીનો બોમ્બ હજુ વધુ બિહામણી રીતે ફૂટે તેવી શક્યતા છે. ગઈકાલે રૃપિયો ૭ર.૬૯ ઉપર બંધ રહ્યો હતો. આજે પણ ડોલરના મુકાબલે ભારતના રૃપિયામાં ઘસારો જોવા મળ્યો હતો. છેલ્લા એક મહિનામાં ડોલરનો ભાવ લગભગ ૪ રૃપિયા વધી ગયો છે. એક મહિના પહેલા ૧ર ઓગસ્ટના ડોલરનો ભાવ ૬૯ રૃપિયાથી નીચે હતો. હવે તે ૭૩ ની નજીક પહોંચી ગયો છે.